སྤྱིར་དགེ་རྒན་གྱི་ཁྱིམ་ཚང་ཞིག་ཏུ་ནར་སོན་པ་ཡིན་ནའང་ལི་ཨན་སློབ་མ་ཕུལ་ཏུ་བྱུང་བ་ཞིག་མིན།ལི་ཨན་གྱི་པཱ་ལགས་ནི་སློབ་གཙོ་ཞིག་ཡིན་ཞིང་ཁོས་ལི་ཨན་གྱིས་འབུམ་རམས་པའི་དཔང་ཡིག་བླངས་ཏེ་སློབ་གཉེར་པ་ཞིག་བྱ་རུ་འཇུག་འདོད།ཡིན་ནའང་ལི་ཨན་གྱིས་ཐེངས་གཉིས་ལ་མཐོ་རྒྱུགས་ཀྱི་ཡིག་ཚད་མ་ལོངས་ཤིང་ཁོ་རང་ལའང་བློ་ཕམ་ཆེན་པོ་བྱུང་།འོན་ཀྱང་མི་རིང་བར་ཁོས་ཐབས་བརྒྱ་ཇུས་སྟོང་གིས་ཐེ་ཝན་གྱི་རྒྱལ་བཙུགས་སྒྱུ་རྩལ་སློབ་གྲྭ་ཆེན་མོ་རུ་ཡིག་ཚད་བཏང་ཞིང་རང་ཉིད་ཀྱི་སེམས་ལ་ཐེངས་དང་པོར་རང་དབང་ཐོབ་པའི་སྣང་བ་སྐྱེས།དུས་ཕྱིས་ཁོ་ན་རེ།སློབ་སྦྱོང་བྱེད་པའི་ལམ་གཅིག་རྐྱང་བ་དེ་མ་ཡིན་པར་མིའི་འཚོ་བ་ལ་བཤུལ་ལམ་མང་པོ་ཡོད།སྒྱུ་རྩལ་གྱི་དོ་ར་དེ་རུ་ལི་ཨན་གྱིས་རང་ཉིད་ངོ་མ་དེ་རྙེད་དེ་གློག་བརྙན་འཁྲབ་ཁྲིད་པ་སྐད་གྲགས་ཆེ་བ་ཞིག་ཏུ་གྱུར་པ་རེད།